เรื่องร้องเรียน (กีดขวาง,ร้องเรียน) วันที่ 2023-08-09 09:13:12 — แขวงดินแดง เขตดินแดง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02640035255
//อ้างอิงเลขที่รับแจ้ง 99636/65
ขอให้เร่งพิจารณารื้อรั้วอิฐบล็อกที่มีลักษณะทรุดและเอียง ตามคำสั่งของสำนักงานเขตดินแดง ของบ้านเลขที่ .... แจ้งว่าเพื่อนบ้าน เพศหญิง (ทราบชื่อ แต่ไม่ทราบนามสกุล) ที่อยู่ที่ บ้านเลขที่...มีซื้อบ้านมาจากเจ้าของเดิม และมีการสร้างห้องครัวติดกับรั้วอิฐบล็อก ซึ่งบ้านของเพื่อนบ้านมีความสูงกว่าบ้านของผู้ร้อง ทำให้ตัวห้องครัวและรั้วเกิดแรงกดมาที่บ้าน รั้วมีลักษณะทรุดและเอียงมาดันทับรั้วบ้าน กีดขวางทางเดินข้างบ้าน ตลอดแนวกำแพงจนถึงด้านมุมของบ้าน และพิงรั้วเหล็กซึ่งผู้ร้องต่อขึ้นไปสำหรับตากผ้าด้านบนบ้าน ซึ่งปัญหากำแพงทรุดตัวมีปัญหาเป็นระยะเวลาประมาณ 20 ปี ก่อนมีการซื้อขายบ้านมีการแจ้งกับสำนักงานเขตดินแดง ซึ่งเคยมีคำสั่งให้รื้อถอน ทางเจ้าของบ้านได้มีการร่นกำแพงออก แต่การร่นระยะกำแพงยังมีคานของรั้วอยู่ที่เดิม ทำให้อิฐบล็อกจากชั้น 1 และชั้น 2 เลื่อนออกจากคาน ประมาณ 2-3 นิ้ว เกิดช่องระหว่างอิฐบล็อก เมื่อฝนตกน้ำจะกัดเซาะทำให้รั้วเอียงมากขึ้นเรื่อยๆ อิฐบล็อกเริ่มมีรอยแตกร้าว นั้น
//ปัจจุบันเมื่อวันที่ 9 สิงหาคม 2566 ผู้ร้องติดตามผลการดำเนินการทางโทรศัพท์ โดยผู้ร้องแจ้งว่าปัจจุบันปัญหาดังกล่าวยังไม่ได้รับการแก้ไขแต่อย่างใด โดยผู้ร้องแจ้งว่ากรณีดังกล่าวเป็นอำนาจหน้าที่ของสำนักงานเขต ซึ่งได้ติดตามเรื่องกับสำนักงานเขตดินแดงหลายครั้ง แต่กลับไม่มีความคืบหน้า ทำให้ผู้ร้องสูญเสียเงินทอง และได้รับความเดือดร้อนในการฟ้องร้องดำเนินคดีเกี่ยวกับกรณีดังกล่าว โดยเรื่องร้องเรียนดังกล่าวได้ล่วงเลยมาเป็นระยะเวลานานแล้ว หากแต่กลับไม่ได้รับการแก้ไขแต่อย่างใดทำให้ผู้ร้องได้รับความเดือดร้อนเป็นอย่างยิ่ง
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata